Моравички епитафи: Буковица
Моравички епитафи: Буковица су преписи текстова уклесаних на надгробницима и кенотафима у селу Буковица (Општина Ивањица).

Крајпуташ Стефану Томићу (†1848)
 Овај биљег
 показује краброг војника
 СТЕФАНА ТОМИЋА
 из села Ојковице
 који је био љубитељ вере и закона
 и за славу и слободу
 Србскога народа браће свое
 срцом и душом својом је жртвовао
 и јуначки борећи се
 на битки са Маџарима на Сегедину
 погинуо 28. Ја. 1848. г.
 Бог да му душу прости.
 Овај биљег воздигоше му
 браћа Томићи Јован и Дмитар.
 Градио и писао
 Радосав Чикириз села Ртиу.
           

Крајпуташ Милосаву Глишовићу Лојковићу (†1881)
 Спомен у славу и чес
 војнику стајаће војске
 МИЛОСАВУ ГЛИШОВИЋУ ЛОЈКОВИЋ
 из села Сађавца
 кои у 21. год. свога живота
 
 служећи Отечество
 при Краљу Србие Милану
 у Београду 24. маја 1881. Умро
 и сарањен у обште војничко гробље
 код Палилулске цркве.
 Бог да му душу прости.
 Спомен подиже му отац Марко
 и брат Милоје с кућанима.
Поред Банског пута Ивањица—Пожега
        

Крајпуташ Димитрију Јеремићу (†1914)
 Спомен
 ДИМИТРИЈА ЈЕРЕМИЋА
 земљоделца из Сађавца
 који поживи 40. г.
 а славно погибе на Гучеву
 1914. г.
 бранећи своју милу отаџбину
 од непријатеља.
 Бог да му душу прости.

Извор 
 Радивојевић Драгутин М, Камена казивања ратника: моравички крајпуташи, „Литопапир” Чачак, 1995.

Моравички епитафи